
CAP. II 
întemeierea Mitropoliei Terii-Romanesti 

Patriarhia de Constantinopol pierduse, in cele d'intaiu timpuri de existenta 
energica a împărăţiei bulgăreşti noua, orice gând de a se amesteca in părţile de sus ale 
Peninsulei Balcanice, unde, de alminterea, nu-I făcuseră loc nici Cesarii bizantini ai celor 
d'intaiu recuceri. După Ohrida lui Vasile Bulgaroctonul, păstrata in rosturile ei bugaresti 
mai vechi in ceia ce priveşte atarnarea de dansa a pârtilor dunărene, locuite de Romani, 
venise la stăpânire duhovniceasca in aceste regiuni Tarnova Asanestilor. Aceasta avu 
putere, atâta vreme cat se ţinu si puterea Statului bulgăresc unic, intr'un timp când cu 
dependenta ierarhica bisericeasca se unia, de la sine, si o situaţie de atarnare politica. 

După moartea lui Ioan Asan, cel mai mare, desăvârşit si netăgăduit împărat 
bulgăresc al Peninsulei, Bulgaria imparateasca slăbeşte insa, si, in acelaşi timp, incepe a 
se sfărâma, după necesităţile geografice, intre o adevărata bulgarie centrala, in jurul 
centrului firesc din Tarnova, intre o Bulgarie de către Sârbi, care se apară prin cetatea 
Vidinului, si intre o Bulgarie răsăriteană, a Marii, care cuprindea Varna, Kalliacra, ajunsa 
o reşedinţa de Tar separatist, precum si toata Dobrogea mai restrânsă pe care ajunse a o 
stăpâni Statul roman. In aceasta Bulgarie maritima, inca de la sfârşitul veacului al XIII- 
lea găsim pe un stapanitor cu numele de Mircea (Smiltzes), care e in bune legaturi cu 
Bizanţul inviat, al Paleologilor, restauratorii de ortodoxie, pe cari el se si sprijină in 
rivalitatea lui cu Tarnovenii. Fiul lui Mircea, Ioan avu cinstea de a se incuscri cu 
împăraţii constantinopolitani, intr'o vreme când, de altfel, si Tarul din Tarnova ţinea pe o 
nepoata a Paleologului domnitor si numia pe fiul născut din aceasta căsătorie cu numele 
măritului basileus, Mihail. 

E sigur ca, in aceste imprejurari, Mircea, fiul si ginerele sau, stapanitorii termului 
Marii negre pana la gurile Dunării, statura in legătura de supunere si cu Biserica 
patriarhala greceasca, adusa inapoi la Constantinopol. In Varna, erau, si mai de mult, 
episcopi cu vechiu titlu metropolitan; pentru Ţinutul care se chemase in anticitate "Scitia 
Mica", li se dădu un episcop sufragant, care fu aşezat la Vicina, o staţie de corăbii si loc 
de schimb cu barbarii de la Nord, cari aduceau grane si piei inaintea negustorilor greci si 
italieni veniţi pe Dunăre. Vicina juca pe atunci rolul pe care mai târziu ii juca portul 
Chiliei, care fu genoves intaiu, apoi muntean, moldovenesc si in sfârşit ajunse in mana 
Turcilor, cari-i mantuira, prin neglijenta, insemnatatea. Astăzi nu mai e nicio urma din 
Vicina, pomenita si in veacul al IX-lea ca Ditzina, al carii nume n'are nimic a face cu 
macinul, corect: Mecinul de astăzi, si care, după mărturia neîndoielnica a portulanelor, a 
harţilor de plutire pe care la intrebuintau negustorii apuseni, din Italia si Catalonia, era 
aşezata, nu in fata Brăilei, ca Mecinul, ci pe unghiul de indoire Dunării către Răsărit, pe 
un braţ numit: râul Vicina, intre Isaccea si Tulcea, si mai curând, data fiind existenta 
caestui braţ supt zidurile ei, in posoti splendida, supt toate raporturile, pe care o ocupa 
astăzi acest din urma oraş. Ea fu luata de turci la 1387-8, si dispăru astfel din istorie. 

Episcopii de Vicina se păstrează in intaia jumătate a veacului al XlV-lea. Unul din 
ei, Luca, mijloci trecerea unui mare număr de "Alani", adecă, socot, Romani, in 
peninsula Balcanica. Astfel ei aveau la aceste vaduri ale Dunarii-de-jos si o oarecare 



insemnatae politica. Supt ingrijirea lor trebuie sa fi stat si castelele pe care, prin vre'o 
danie a lui Mircea Bulgarul sau a familiei sale, le avea Patriarhia constantinopolitana in 
aceste parti, intre altele Chilia, care nu se ridicase la o insemnatate comerciala. De 
altminterea, Patriarhia era asa de bine impartita in aceste regiuni, prin astfel de danii, in 
care interesul politic avea mai multa parte decit evlavia, incat Silistra insasi, si chiar 
reşedinţa din Kalliakra a Tarilor, sânt pomenite intre posesiunile patriarhale. 

Pe la 1350 stapania asupra Bulgariei intregi Tarul Alexandru, cel de-al doilea din 
noua dinastie vidineana, o ruda si un prieten al Domnilor Terii-Romanesti. Părţile 
dobrogene de la Kalliakra pana la Chilia nu se desfacusera inca de supt ascultarea lui, 
pentru a forma din nou un Stat deosebit, al lui Dobrotici, care deaocamdata se maltamia 
si cu mai puţin. Tătarii, care stăpâniseră, multa vreme, malul stâng al Dunării, langa 
revărsarea ei, avandu-si dregătorii si vameşii in Cetatea- Alba de la limanul Nistrului, erau 
in decadera rapede, si nu se găsise inca o putere noua care sa-i moştenească. E indoielnic 
daca in asemenea imprejurari un episcop de Vicina putea sa-si mai indeplineasca 
indatoririle păstoreşti in acest colt de sălbăticie veşnic neliniştita. Va fi residat pe aiurea, 
ca un simplu in partibus, episcop cu titlu, dar fara reşedinţa, si el va fi primit cu cea mai 
mare bucurie rugămintea celui de-al doilea Domn al Terii-Romanesti, Alexandru-Voda, 
de a veni sa se aşeze la el, in Scaunul de Domnie al Argeşului. 

Basarab, tatăl lui Alexandru, se luptase cu Ungurii si-i biruise; fiul biruitorului 
urma politica de duşmănie fata de regele vecin pana la 1343, când merse in Ardeal si făcu 
inchinarea noului stapan al Ungariei, lui Ludovic. Totuşi pribegi din Tara-Romaneasca 
erau adăpostiţi in regat, si pacea n'avea nicio siguranţa; daca la 1355 Alexandru e numit 
de Ludovic : "Voevodul nostru transalpin", la 1359 nu I se mai da acest titlu, ceia ce 
inseamna ca relaţiile se stricaseră iarasi. 

A sta in duşmănie cu regele Ungariei insemna insa a inlatura orice legătura cu 
Biserica lui catolica. Dar Basarab primise la 1327 din partea Papei, care se gandia iarasi, 
in adăpostul sau frances din Avignon, la cruciata cavalerilor, impotriva schismaticilor ca 
si impotriva păgânilor, indemnul de a sprijini legea latina, singura mântuitoare de suflet. 
Si Bulgaria era cuprinsa in programul de acţiune convertitoare al catolicismului. La 1345 
Alexandru-Voda, impreuna cu mai mulţi Voievozi ale căror reşedinţe nu se pot hotăra cu 
siguranţa, erau priviţi ca intorsi de la schizma pierzătoare si câştigaţi pentru confesia 
romana, cel puţin după mărturisirea unor călugări franciscani cari fuseseră pe la ei si li 
luaseră declaraţii ce se lămuresc foarte bine prin nevoile politice ale Terii-Romanesti in 
acel moment. In sensul catolic, Alexandru avea, de altfel, o indemnatoare statornica in a 
doua Doamna a lui, Clara, urmând unei ortodoxe, probabil unei Bosniace, care a dat 
fiului ei numele sârbesc de Vlaicu. 

Acuma insa, prin 1359, Alexandru nu mai făcea politica ungureasca. In Bizanţ 
ajunsese din nou la putere împăratul Ioan al V-lea, după ce mantuise indelungata lui lupta 
impotriva usurpatorului Ioan al Vl-lea Cantacuzino (1354). In lupta lui Palamas, 
ortodoxia se lămurise; varlaamismul, sprijinit de Biserica Romei, care admitea multe 
pentru triumful dogmei si al ierarhiei, căzuse zdrobit; nevoia unor veşnice negocieri cu 
Papa, căşunată de greutăţile politice, se isprăvise odată cu inlaturarea definitiva a lui 
Cantacuzino; in Nichifor Gregoras, bizantinismul religios găsise un teoretician si un 
polemist. Un spirit nou părea ca pătrunde in vechea clădire ameninţata a Patriarhiei. 
Tarnova nu avea inca pe ultimul si marele ei cărturar; Ohrida, necontenit despoiata, 



păstra autoritate numai in părţile macedonene, sfâşiate intre mai mulţi dinasti sârbi, de tot 
slabi; Biserica sârbeasca din Pec, a noilor Tari si regi, ridicata abia la demnitatea 
patriarhala, pierduse aproape totul prin moartea, la 1355, a intemeietorului ei, 
"împăratul" Ştefan Dusan, "al Romanilor si Grecilor". Legătura cu Bizanţul era astfel 
impusa lui Alexandru, când el caută sa dea o organisatie ortodoxa Bisericii sale, precum, 
de altminterea, aceasta legătura se impuse, in aceeaşi vreme - de si numai peste cativa 
ani- Despotului sârb Ugliesa, pentru ca stătea in lupta cu Craiul Vucasin, urmaşul lui 
Dusan, si noul Tar vidinean, după moartea lui Alexandru, Strasimir, pentru ca era 
indusmanit cu celalat fiu al lui Alexandru, Sisman, care stapania in Tarnova. 

Astfel Vlădica Iachint de Vicina, care stătea acum la Argeş sau a cărui reşedinţa 
dobrogeana intrase in sfera de influienta a Domniei muntene, fu cerut de Alexandru si de 
boierii sai de la Patriarhul de Constantinopol ca Mitropolit al Terii-Romanesti. El trebuia 
sa ramana adecă in tara, sa indeplineasca aici funcţiile obişnuite ale unui ierarh, creând 
preoţi in adevăr canonici si sfinţind biserici in care sa se poată face slujba potrivit cu 
dreptul bisericesc. Dar, ca unul ce fusese ordinat, el nu era sa fie pus din nou in Scaun. 
Nici titlul sau din Vicina nu avea de ce sa-1 piardă: in Tara-Romaneasca el era sa fie doar 
numai un exarh, un delegat al Patriarhului, pentru a exercita drepturile episcopale, un 
exarh al plaiurilor, care alcătuiau pe atunci stăpânirea de fapt a Voevodului, a "marelui 
Voevod si Domn", spun scrisorile patriarhale, al Terii-Romanesti, al "Ungrovlahiei"- ca 
sa nu se confunde cu Vlahia balcanica, supusa altor pastori sufleteşti. Iachint era numit, 
de hatârul Domnului, care, spun aceleaşi scrisori, ii ceruse, "nu odată numai, ci si de mai 
multe ori, prin scrisorile sale", "Mitropolit a toata Ungrovlahiei", dar fara specificarea 
locului de reşedinţa, fara crearea unui nou Scaun metropolitan, unei noua diecese. 
Mitropolit de Vicina, poate si cu drepturi străvechi asupra teritoriilor ce stăteau acuma 
supt oblăduirea lui Alexandru, el rămânea cu drepturile sale de pana atunci si situaţia sa 
anterioara in ierarhia Orientului, dar el capata, după stăruinţa unui Domn ortodox, si 
drepturi metropolitane pe o intindere de pamant, mare, de sigur, dar inca rau definita. O 
mai pronunţata inoire si o mai deplina oranduiala aveau sa se facă numai la moartea lui 
Iachint, când Patriarhia făgăduia sa sfinţească un arhipastor anume pentru tara lui 
Alexandru, daca numai acesta si cei cari-i pot fi moştenitori vor de jurământ scris ca nu 
se vor indrepta spre alt Scaun patriarhal din Balcani si daca se vor feri de rătăcirile latine 
de pana atunci. Astfel, prin hotărârile Patriarhiei din Maiu 1359 dorinţa lui Alexandru- 
Voda de a face din tara sa un teritoriu ortodox statornicit era indeplinita, măcar intru cat 
ingaduiau canoanele si imprejurarile date ale acelui moment. 



